คือเป็น ปจด.วีนที่27-29ค่ะ แล้ววันที่30มีอะไรกับแฟน แต่ไม่ได้ป้องกัน หลังจากวันนั้น ก้มีเลือดสีน้ำตาลเข้ม ออกมาน้อย ถึงน้อยมากๆ ตอนนี้ก้ประมาณ5วันค่ะ มีประมาณ ครึ่งช้อนข้าวเด็กได้ค่ะ ไม่คัน ไม่แสบ ไม่ปวด ไม่มีอาการใดสิ้น จะเป็นอะไรมั้ยค่ะ อ่านบางเว็บไซค์ บอกว่าคือเลือดล้างหน้าเด็ก ตอนนี้กังวลมากค่ะ
สวัสดีค่ะอาการเลือดออกทางช่องคลอดที่ผิดไปจากประจำเดือนปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ หรือเนื้อร้ายในมดลูกหรือปากมดลูก การตั้งครรภ์ผิดปกติ เป็นต้นส่วนการที่เลือดออกทางช่องคลอดสีคล้ำ หรือสีน้ำตาล อาจลักษณะของเลือดประจำเดือนเก่า ไม่สามารถบ่งบอกได้ชัดเจนว่าเกิดจากอะไรค่ะ หากสงสัยเรื่องการตั้งครรภ์อาจลองทดสอบด้วยตนเองหลังจากมีเพศสัมพันธ์ไปแล้วประมาณ 3 สัปดาห์ค่ะ และหากยังมีอาการอยู่ แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ